
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 221 


29 Οκτωβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

311. Επαγγελματική κατοχύρωση των πτυχιούχων του 
Τρήματος Διαιτολογίας του Χαροκόπειου ΑΕΙ Οικια¬ 


κής Οικονομίας. 1 

312. Μετονομασία του Παιδαγωγικού Τ ρήματος Νηπιαγω¬ 

γών του Εθνικού και Καποδιστριακού Πανεπιστη¬ 
μίου Αθηνών. 2 

313. Ίδρυση εργαστηρίου στο Τμήμα Φυσικής της Σχολής 

θετικών Επιστημών του Αριστοτελείου Πανεπιστη¬ 
μίου Θεσσαλονίκης και καθορισμός του εσωτερικού 
του κανονισμού. 3 

314. Βαθμολογική και μισθολογική εξέλιξη και ασφάλιση 

μετατασσόμενης στη δευτεροβάθμια εκπαίδευση 
επιστημονικής συνεργάτιδας, κατά τις διατάξεις του 
άρθρου 37 του Ν. 1268/1982 . 4 


ΑΠΟΦΑΣΕΙΣ 

Τροποποίηση της απόφασης ΕΝΠΘ 502/3/23.6.92, όπως 
ισχύει, περί διακίνησης ιδιωτικών επιταγών μέσω του 
τραπεζικού συστήματος και τρεχούμενων λογαριασμών 
καταθέσεων . 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμβάσεως για τον 
καθορισμό του Κράτους που είναι υπεύθυνο για την 
εξέταση αιτήσεως παροχής ασύλου, η οποία υποβάλ¬ 
λεται σ’ ένα από τα Κράτη - Μέλη των Ευρωπαϊκών Κοι¬ 


νοτήτων (Δουβλίνο, 15.6.1990) . 6 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 311 (1) 


Επαγγελματική κατοχύρωση των πτυχιούχων του Τμήματος 
Διαιτολογίας του Χαροκόπειου ΑΕΙ Οικιακής Οικονο¬ 
μίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 3 και 6 παρ. 6 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η τελευταία αυτή διάταξη 
τροποποιήθηκε με το άρθρο 48 παρ. 1 του Ν. 1404/1983 
«Δομή και λειτουργία των Ανωτάτων Τεχνολογικών Ιδρυμά¬ 
των» (Α' 173). 

2. Τη γνώμη της Διοικούσας Επιτροπής του Χαροκοπείου 
ΑΕΙ Οικιακής Οικονομίας (συνεδρίαση 71/29.12.95), η οποία 
ασκεί τις αρμοδιότητες της Συγκλήτου σύμφωνα με την 
Υπουργική Απόφαση Β1 /827/11.12.90 (Β' 805). 


3. Το γεγονός ότι δε γνωμοδότησε το Συμβούλιο Ανώτατης 
Παιδείας αν και ζητήθηκε τούτο από το Υπουργείο Εθνικής 
Παιδείας και θρησκευμάτων με το αριθμ. Β1 /153/4.3.96 έγ¬ 
γραφο και ότι έχει παρέλθει άπρακτη η προθεσμία που ορί¬ 
ζουν οι διατάξεις του άρθρου 50 παρ. 3 του Ν. 1 268/1982. 

4. Το γεγονός ότι από την εφαρμογή των διατάξεων του πα¬ 
ρόντος διατάγματος δεν προκαλείται δαπάνη σε βάρος του 
κρατικού προϋπολογισμού (άρθρο 29 Α' των 1558/85 όπως 
προστέθηκε με το άρθρο 27 του νόμου 2081/92 (Α 154) και 
τροποποιήθηκε με το άρθρο 1 παρ. 2° του Ν. 2469/97 - Α' 38) 
και 

5. Την 370/1997 γνωμοδότηση του Συμβουλίου της Επι¬ 
κράτειας, με πρόταση του Υπουργικού Συμβουλίου, αποφασί¬ 
ζουμε: 

Άρθρο μόνο 

1. Ο πτυχιούχος του τμήματος Διαιτολογίας του Χαρικό- 
πειου ΑΕΙ Οικιακής Οικονομίας ο οποίος ορίζεται ως «πτυ¬ 
χιούχος διαιτολόγος», με βάση τις εξαιδικευμένες γνώσεις 
στη διατροφή και την κλινική διαιτολόγια, είναι σε θέση: 

-να σχεδιάζει, προγραμματίζει, επιβλέπει και υποστηρίζει 
την εκτέλεση προγραμμάτων διατροφής του υγιούς ή ασθε- 
νούντος πληθυσμού, νοσηλευτόμενου ή μη, σε χώρους ομα¬ 
δικής σίτισης (όπως κατασκηνώσεις, νοσοκομεία, παιδικοί 
σταθμοί, γηροκομεία κλπ.). 

-να εκτιμά την κατάσταση θρέψης των ασθενούν που νοση¬ 
λεύονται σε ειδικές μονάδες (εντατικής θεραπείας, μεταμο¬ 
σχεύσεων, εμφραγμάτων, αναπνευστικής ανεπάρκειας, τε¬ 
χνητού νεφρού, συνεχούς περιτοναϊκής κάθαρσης, τεχνητού 
παγρέατος ασθενών με Ηΐν λοίμωξη) και να εφαρμόζει ειδι¬ 
κές μεθόδους διατροφικής υποστήριξης (εντερική, παρεντε¬ 
ρική διατροφή). 

-να σχεδιάζει και επιβλέπει την εκτέλεση θεραπευτικών 
διαιτών, βάση ιατρικών οδηγιών. 

-να συντάσσει προδιαγραφές για τη βιομηχανική παραγωγή 
ειδικών σκευασμάτων σίτισης για ειδικές κατηγορίες πληθυ¬ 
σμού (π.χ. παιδιά, αθλητές, ασθενείς με ειδικά διατροφικά 
προβλήματα). 

-να συμμετέχει σε επιστημονικές δραστηριότητες που 
αφορούν τη διατροφή, τη νόσο και την υγεία του πληθυσμού. 

-να εκπαιδεύει, σε θέματα διατροφής και διαιτολογίας, 
προσωπικό που εμπλέκεται καθ’ οιονδήποτε τρόπο στην 
προπαρακευή, παραλαβή και διακίνηση τροφίμων. 

-να συμμετέχει σε εκπαιδευτικά προγράμματα που απευ¬ 
θύνονται σε προσωπικό των κλάδων επαγγελμάτων υγείας. 

-να συμμετέχει τέλος, στην εκπαίδευση του υγιούς πληθυ¬ 
σμού σε θέματα διατροφής, μέσα από προγράμματα που ορ¬ 
γανώνονται από δημόσιους ή ιδιωτικούς φορείς. 

2. Ο πτυχιούχος διαιτολόγος, με βάση τις παραπάνω εξειδι- 
κευμένες γνώσεις του, μπορεί να απασχολείται, αυτοτελώς ή 
σε συνεργασία με άλλους επιστήμονες, σε νοσηλευτικά ιδρύ¬ 
ματα και γενικά στους φορείς δημόσιας υγείας (δημόσια και 

ιδιωτικά Νοσοκομεία, κλινικές, κέντρα υγείας κλπ.), σε φο¬ 
ρείς μαζικκής σίτισης (γηροκομεία, παιδικοί σταθμοί, φοιτητι¬ 
κές εστίες κλπ.), σε ινστιτούτα και κέντρα αδυνατίσματος, σε 
συμβουλευτικά κέντρα διατροφής, στη βιομηχανία τροφίμων, 
στην έρευνα και την εκπαίδευση των επαγγελμάτων υγείας. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ ΜΕΛΗ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ, ΓΙΑΝΝΟΣ ΠΑΠΑΝΤΩΝΙΟΥ. ΠΑΝ- 
ΝΟΣ ΠΑΝΑΝΤΩΝΙΟΥ, ΒΑΣΩ ΠΑΠΑΝΔΡΕΟΥ. ΚΩΝΣΤΑΝΤΙΝΟΣ ΛΛΛΙΩΤΗΣ. ΓΕΡΑΣΙ¬ 
ΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ. ΜΙΛΤΙΑΔΗΣ ΠΛΠΛίΩΑΝΝΟΥ. ΚΩΝΣΤΑ¬ 
ΝΤΙΝΟΣ ΓΕΙΤΟΝΑΣ. ΕΥΑΓΓΕΛΟΣ ΓΙΑΝΝΟΠΟΥΛΟΣ. ΕΥΑΓΓΕΛΟΣ ΒΕΝΙΖΕΛΟΣ. 
ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩΜΑΙΟΣ, ΦΙΛΙΠΠΟΣ ΠΕΤΣΑΛΝΙΚΟΣ. ΕΛΕΣΑ- 
ΒΕΤ ΠΑΠΑΖΩΗ, ΑΝΑΣΤΑΣΙΟΣ ΜΑΝΤΕΛΗΣ. ΔΗΜΗΤΡΙΟΣ ΡΕΠΠΑΣ. 

- Ύ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 312. (2) 

Μετονομασία του Παιδαγωγικού Τμήματος Νηπιαγωγών του 
Εθνικού και Καποδιστριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παρ. 6 του Ν. 1268/82 «Για 
τη δομή και λειτουργία των Α.Ε.Ι.» (Α' 87), όπως τούτο συ¬ 
μπληρώθηκε με το άρθρο 48 παρ. 1 του Ν. 1404/83 «Δομή 
και λειτουργία των Τεχνολογικών Εκπαιδευτικών Ιδρυμάτων» 
(Α’ 173). 

2. Τις διατάξεις του άρθρου 1 παρ. 21 και 22 του Ν. 2327/ 
1995 (Α’ 156). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα* (Α 137) που προστέθηκε 
με το άρθρο 27 του Ν. 2081/1992 (Α 154) και τροποποιήθηκε 
με το άρθρο 1 παρ. 2 εδαφ. α του Ν. 2469/1997 (Α 38). 

4. Την 7η/4.7.1996 γνώμη της Συγκλήτου του Εθνικού και 
Καποδιστριακού Πανεπιστημίου Αθηνών. 

5. Το γεγονός ότι δεν γνωμοδότη σε το Συμβούλιο Ανώτα¬ 
της Παιδείας αν και ζητήθηκε τούτο από το Υπουργείο Εθνι¬ 
κής Παιδείας και θρησκευμάτων με το αρ. Β1/710 π.Ε./ 
12.2.97 έγγραφο και όπ έχει παρέλθει άπρακτη η προθεσμία που 
ορίζουν α διατάξεις του άρθρου 50 παρ. 3 του Ν. 1268/82. 

6. Το γεγονός ότι από την εφαρμογή των διατάξεων του πα¬ 
ρόντος διατάγματος δεν προκαλείται δαπάνη σε βάρος του 
κρατικού προϋπολογισμού ή του οικείου Α.Ε.Ι. και 

7. Την 346/1997 γνωμοδότηση του Συμβουλίου της Επι¬ 
κράτειας, μετά από πρόταση του Υπουργικού Συμβουλίου, 
αποφασίζουμε: 

"Αρθρο 1 

1. Το κατά τις διατάξεις του άρθρου 46 του Ν. 1268/82 και 
του Π.Δ. 320/1983 «Οργάνωση και λειτουργία των Παιδαγω¬ 
γικών Τμημάτων των Ανωτάτων Εκπαιδευτικών Ιδρυμάτων» 
(Α' 116), Παιδαγωγικό Τμήμα Νηπιαγωγών του Εθνικού και 
Καποδιστριακού Πανεπιστημίου Αθηνών, μετονομάζεται σε 
Τμήμα Εκπαίδευσης και Αγωγής στην Προσχολική ηλικία, χω¬ 
ρίς μεταβολή του επιστημονικού αντικειμένου του. 

2. Το μετονομαζόμενο τμήμα εξομοιώνεται πλήρως ως 
προς κάθε συνέπεια με τα παιδαγωγικά τμήματα νηπιαγωγών 
και οι πτυχιούχοι του διορίζονται σε νηπιαγωγεία και σε παι¬ 
δικά κέντρα. 

3. Όπου σπς διατάξεις της κείμενης νομοθεσίας αναφέρε- 
ται παιδαγωγικό τμήμα νηπιαγωγών του Εθνικού και Καποδι- 
στριακού Πανεπιστημίου Αθηνών εννοείται εφεξής το Τμήμα 
Εκπαίδευσης και Αγωγής στην Προσχολική ηλικία. Ομοίως 
όπου προβλέπεται ως προσόν διορισμού το πτυχίο παιδαγωγι¬ 
κού τμήματος νηπιαγωγών Α.Ε.Ι., εννοείται και το πτυχίο του 


Τμήματος Εκπαίδευσης και Αγωγής στην Προσχολική ηλικία. 
Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Οκτωβρίου 1997 
Ο ΠΡΟΕΔΡΟΓ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ ΜΕΛΗ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ, ΠΑΝΝΟΣ ΠΑΠΑΝΤΩΝΙΟΥ. ΓΙΑΝ- 
ΝΟΣ ΠΑΝΑΝΤΩΝΟΥ. ΒΑΣΩ ΠΑΠΑΝΔΡΕΟΥ. ΚΩΝΣΤΑΝΤΙΝΟΣ ΛΑΛΙΩΤΗΣ. ΓΕΡΑΣΙ¬ 
ΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ, ΜΙΛΤΙΑΔΗΣ ΠΑΠΑΙΩΑΝΝΟΥ. ΚΩΝΣΤΑ¬ 
ΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΠΑΝΝΟΠΟΥΛΟΣ, ΕΥΑΓΓΕΛΟΣ ΒΕΝΙΖΕΛΟΣ, 
ΣΤΑΥΡΟΣ ΣΟΥΜΑΚΗΣ ΓΕΩΡΓΙΟΣ ΡΩΜΑΟΣ. ΦΙΛΙΠΠΟΣ ΠΕΤΣΑΛΝΙΚΟΣ. ΕΛΕΣΑ- 
ΒΕΤ ΠΑΠΑΖΩΗ, ΑΝΑΣΤΑΣΙΟΣ ΜΑΝΤΕΛΗΣ. ΔΗΜΗΤΡΙΟΣ ΡΕΠΠΑΣ. 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 313 (3) 

Ίδρυση εργαστηρίου στο Τμήμα Φυσικής της Σχολής θετικών 
Επιστημών του Αριστοτελείου Πανεπιστημίου Θεσσαλονί¬ 
κης και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Των άρθρων 50 παρ. 1 και 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευτικών 
Ιδρυμάτων (Α' 87) «όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» (Α' 
173). 

β. Του άρθρου 22 παρ. 3 του Ν. 2362/1995 (Α' 247). 

γ. Του άρθρου 1 του Π.Δ. 55/96 (Α' 48). 

δ. Της αριθμ. 1107147/1239/006Α/4.10.1996 απόφασης 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (Β' 922). 

2. Τη γνώμη της Γ ενική Συνέλευσης του Τ μήματος Φυσικής 
του Αριστοτελείου Πανεπιστημίου Θεσσαλονίκης (συνε¬ 
δρίαση: 6η/6.5.1996). 

3. Το γεγονός ότι από την εφαρμογή των διατάξεων του πα¬ 
ρόντος διατάγματος προκαλείται δαπάνη ύψους 200.000 
ετησίως για τα λειτουργικά έξοδα του εργαστηρίου, η οποία 
κατά το τρέχον έτος περιορίζεται σε 50.000 δρχ. και θα βαρύ¬ 
νει τον προϋπολογισμό του Αριστοτελείου Πανεπιστημίου 
Θεσσαλονίκης (ΚΑΕ 4121/Ε1/Ε1.501) του οποίου οι εγγε¬ 
γραμμένες πιστώσεις επαρκούν. Κατά την επόμενη πενταε¬ 
τία η ανωτέρω δαπάνη αναμένεται να εξοικονομηθεί από 
ίδιους πόρους του εργαστηρίου κατά τα προβλεπόμενα στο 
άρθρο 7 του παρόντος διατάγματος χωρίς αύξηση της κρατι¬ 
κής επιχορήγησης προς το Αριστοτέλειο Πανεπιστήμιο Θεσ¬ 
σαλονίκης (άρθρο 29Α του Ν. 1558/85 - Α' 37 όπως αυτό 
προσετέθη με το άρθρο 27 του Ν. 2081 /92 - Α 154 και τρο¬ 
ποποιήθηκε με το άρθρο 1 παρ. 2α του Ν. 2469/97 - Α' 38). 

4. Την αριθμ. 335/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών, αποφασί¬ 
ζουμε: 

Άρθρο 1 
Ίδρυση 

1. Ιδρύεται στο Τμήμα Φυσικής της Σχολής θετικών Επι¬ 
στημών του Αριστοτελείου Πανεπιστημίου Θεσσαλονίκης ερ¬ 
γαστήριο με τον τίτλο «Εργαστήριο Ηλεκτρονικής Μικροσκο¬ 
πίας και Δομικού Χαρακτηρισμού των Υλικών». Το εργαστήριο 
Εξυπηρετεί εκπαιδευτικές και ερευνητικές ανάγκες στο γνω¬ 
στικό αντικείμενο της φυσικής των υλικών ιδίως δε σε θέματα 

ανάπτυξης των υλικών, και στη μελέτη και τον χαρακτηρισμό 
των δομικών ιδιοτήτων τους, με τις μεθόδους και τις τεχνικές 
της ηλεκτρονικής μικροσκοπίας. 

2. Το εργαστήριο εντάσσεται στονΤομέα Φυσικής Στερεάς 
Κατάστασης. 

Αρθρο 2 

Εσωτερικός Κανονισμός 

Το εργαστήριο που ιδρύεται με το προηγούμενο άρθρο, 
διέπεται από τον εσωτερικό κανονισμό που ορίζεται στα επό¬ 
μενα άρθρα. 

Αρθρο 3 

Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Φυ¬ 
σικής του Αριστοτελείου Πανεπιστημίου Θεσσαλονίκης. 

2. Την συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι επι¬ 
στημονικοί στόχοι, συμπίπτουν, συμβαδίζουν και αλληλοσυ- 
μπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, σε¬ 
μιναρίων συμποσίων συνεδρίων και άλλων επιστημονικών εκ¬ 
δηλώσεων, την πραγματοποίηση δημοσιεύσεων και εκδό¬ 
σεων και την πρόσκληση ελλήνων και ξένων αναγνωρισμένων 
επιστημόνων. 

4. Την παροχή υπηρεσιών σε ιδιώτες και σε κάθε νομικής 
μορφής οργανισμούς κατά τα προβλεπόμενα στο Π.Δ. 159/ 
1984 (Α' 53). 

Άρθρο 4 

Προσωπικό 

Το προσωπικό του εργαστηρίου αποτελείται από μέλη του 
Διδακτικού Ερευνητικού Προσωπικού (Δ.Ε.Π.) του Τμήματος 
Φυσικής που το γνωστικό αντικείμενο της θέσης που κατέ¬ 
χουν εμπίπτει στα ερευνητικά ενδιαφέροντα του εργαστη¬ 
ρίου, από μέλη του Ειδικού Διοικητικού - Τεχνικού Προσωπι¬ 
κού (Ε.Δ.Τ.Π.) καθώς και από μέλη του λοιπού επιστημονικού 
προσωπικού που τοποθετείται στο εργαστήριο με τη διαδικα¬ 
σία του άρθρου 4 παρ. 1 (δ) του Ν. 2083/92 (Α' 159). 

Άρθρο 5 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Φυσικής 
που ορίζεται με την διαδικασία του άρθρου 28 παρ. 22 του Ν. 
2083/92 (Α' 159). 

2. Ο Διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβάνο¬ 
νται ο συντονισμός του διδακτικού (προπτυχιακού - μεταπτυ¬ 
χιακού) και ερευνητικού έργου του εργαστηρίου, η κατάρτιση 
και υποβολή στη Γενική Συνέλευση του Τμήματος και στη Γε¬ 
νική Συνέλευση του Τομέα Φυσικής Στερεάς Κατάστασης του 
ετήσιου προγράμματος λειτουργίας του εργαστηρίου και η 
μέριμνα για την τήρησή του, η μέριμνα για τη στελέχωση, την 
οικονομική διαχείριση και την κατανομή των χώρων του εργα¬ 
στηρίου, ο ορισμός των υπευθύνων για τα αναλώσιμα υλικά 
και τον κινητό εξοπλισμό και η υπογρϋφή κάθε εξερχομένου 
του εργαστηρίου εγγράφου. 

Άρθρο 6 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του πανεπιστημίου και σε 
χώρους που παραχωρούνται σ’ αυτό για την εγκατάσταση των 
οργάνων και του λοιπού τεχνικού εξοπλισμού που είναι ανα¬ 
γκαία για την διενέργεια των εργαστηριακών ασκήσεων και 
των ερευνητικών προγραμμάτων στο χώρο εγκατάστασης το¬ 
ποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασισθεί από 


τη Γ ενική Συνέλευση του Τ μήματος ή την γενική Συνέλευση 
του Τομέα Φυσικής Στερεάς Κατάστασης, και καθορίζει την 
προτεραιότητα στη χρησιμοποίηση οργάνων και χώρων, σε 
περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
των μονάδων του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους 
όπου τηρούνται ειδικοί κανόνες ασφαλείας, καθώς και στην 
προστασία των οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου επι¬ 
τρέπεται μόνο στο προσωπικό του εργαστηρίου ή άλλους 
ερευνητές, που έχουν ειδική επί των οργάνων αυτών εκπαί¬ 
δευση και εξουσιοδότηση. Κινητά όργανα και σκεύη, τα οποία 
παραδίδονται για τη διεξαγωγή εργασιών, επιστρέφονται 
μετά τη χρησιμοποίησή τους στην κατάσταση που είχαν πα¬ 
ραδοθεί. 

Άρθρο 7 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών προ¬ 
ϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
π.δ. 159/1984 (Α'53). 

δ. Τις πιστώσεις που διατίθενται από το Τμήμα Φυσικής με 
τη διαδικασία του άρθρου 4 παρ. (ε) του Ν. 2083/1992 (Α' 
159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλονί¬ 
κης για τους σκοπούς του εργαστηρίου. 

Άρθρο 8 
Τηρούμενα βιβλία 

Για τις ανάγκεςτου εργαστηρίου τηρούνται τα ακόλουθα βι¬ 
βλία και στοιχεία: 

Πρωτόκολλο εισερχόμενης - εξερχόμενης αλληλογρα¬ 
φίας. Βαθμολόγιο φοιτητών, Βιβλίο περιουσιακών στοιχείων, 
Φάκελλος οικονομικών στοιχείων κάθε έτους. Κατάλογος 
επιστημονικών βιβλίων, περιοδικών και οργάνων. Αρχείο 
ερευνητικών προγραμμάτων, Βιβλίο μεταβολών προσωπικού 
καθώς και κάθε άλλο βιβλίο ή στοιχείο που κρίνεται απαραί¬ 
τητο. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Οκτωβρίου 1997 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ϊ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟ ΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 314 (4) 

Βαθμολογική και μισθολογική εξέλιξη και ασφάλιση μετατασ¬ 
σόμενης στη δευτεροβάθμια εκπαίδευση επιστημονικής 
συνεργάτιδας, κατά τις διατάξεις του άρθρου 37 του Ν. 

1268/1982. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 37, παρ. 2, εδάφ. δεύτερο του Ν. 
1268/1982 «Για τη δομή και λειτουργία των Α.Ε.Ι.» (Α/87). 

2. Τις διατάξεις του άρθρ. 80, παρ. 1 εδάφ. ζ\ του Ν. 1566/ 
1985 (Α /167). 

3. Τις διατάξεις του άρθρ. 29α του Ν. 1558/85 (Α7137) 

που προστέθηκε με το άρθρο 27 του Ν. 2081/92 (Α' 154), 
όπως σντικαταστάθηκε μετοάρθρ. 1 παρ. 2α του Ν. 2469/97 
(Α' 38) και το γεγονός ότι -από τη ρύθμιση αυτή δεν προκαλεί- 
ται δαπάνη σε βάρος του κρατικού προϋπολογισμού». 

4. Τις διατάξεις του άρθρ. 1, παρ. 1, εδάφ. ε', του Π.Δ. 130/ 
1992 (Α' 65). 

5. Την αριθμ. 80078/96 απόφαση του Πρωθυπουργού και 
του Υπουργού Εργασίας και Κοιν. Ασφαλίσεων «Ανάθεση αρ¬ 
μοδιοτήτων στους Υφυπουργούς Εργασίας και Κοιν. Ασφαλί¬ 
σεων» (ΦΕΚ 924 Β' 96). 

6. Την αρ. Β1/609/96 απόφαση του Υφυπουργού 
ΥΠ.Ε.Π.Θ. «Σύσταση προσωρινής θέσης στη δευτεροβάθμια 
εκπαίδευση» (Β' 995). 

7. Την αρ. 315/97 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων και του Υφυπουργού Εργασίας και Κοινωνι¬ 
κών Ασφαλίσεων, αποφασίζουμε: 

Αρθρο 1 

Κατάταξη θέσης 

Η προσωρινή θέση, που είχε συσταθεί με την αρ. Β1 / 
609/96 απόφαση του Υφυπουργού Εθνικής Παιδείας και 
θρησκευμάτων, για τη μετάταξη μόνιμης επιστημονικής συ- 
νεργάτιδας του τμήματος Φυτικής Παραγωγής του Γεωπονι- 
κού Πανεπιστημίου στη δευτεροβάθμια εκπαίδευση, κατα¬ 
τάσσεται στον κλάδο ΠΕ14-Γεωπονικής (Μ.Κ. 16-1), που 
προβλέπεται από τις διατάξεις του άρθ. 1 4 του Ν. 1566/ 
1985. 

Αρθρο 2 

Μισθολογική και βαθμολογική εξέλιξη. 

1. Η προσωρινή θέση του προηγούμενου άρθρου διαβαθμί¬ 
ζεται από τον βαθμό που κατέχει η μετατασσόμενη κατά τη 
δημοσίευση του παρόντος Π.Δ., μέχρι το βαθμό Α'. 

2. Η μετατασσόμενη ασκεί τα καθήκοντα της θέσης την 
οποία καταλαμβάνει. 

3. Για την κατάταξη, τη μισθολογική και βαθμολογική εξέ¬ 
λιξη της μετατασσόμενης εφαρμόζονται οι διατάξεις του 
άρθρ. 17 του Ν. 2470/97 «Αναμόρφωση μισθολογίου προσω¬ 
πικού Δημόσιας Διοίκησης και άλλες διατάξεις» (Α' 40). 

Άρθρο 3 

Κύρια και επικουρική ασφάλιση 

1. Για τα θέματα κύριας ασφάλισης, εφαρμόζονται οι ισχύ- 
ουσες διατάξεις για τους κατέχοντες τακτικές θέσεις του 
κλάδου στον οποίο κατατάσσεται η προσωρινή θέση. 

2. Για τα θέματα επικουρικής ασφάλισης και πρόνοιας 
εφαρμόζονται οι ισχύουσες διατάξεις για τους οικείους ασφα¬ 
λιστικούς οργανισμούς, στους οποίους ασφαλίζεται από τη 
μετάταξή της η μετατασσόμενη. 

3. Ο χρόνος υπηρεσίας της μετατασσόμενης πριν από τη 
μετάταξή της, θεωρείται ότι δισνύθηκε για την ασφάλισή της, 
στη θέση μετάταξής της. 

Στον Υπουργό Εθνικής Παρέας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ Υ®. ΕΡΓΑΣΙΑΣ & ΚΟΙΝ ΑΣΦΑΛΙΣΕΩΝ 

ΓΕΡΑΣΙΜΟΣ Δ. ΑΡΣΕΝΗΣ ΝΙΚΟΣ ΦΑΡΜΑΚΗΣ 


Α ΠΟΦΑΣΕΙ Σ 

( 5 ) 

Τροποποίηση της απόφασης ΕΝΠΘ 502/3/23.6.92, όπως 
ισχύει, περί διακίνησης ιδιωτικών επιταγών μέσω του τρα¬ 
πεζικού συστήματος και τρεχούμενων λογαριασμών κατα¬ 
θέσεων. 

(Συνεδρίαση 599/18.9.97, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) την παραγρ. Β/4 της απόφασης ΕΝΠΘ 502/3/23.6.92, 
όπως τροποποιήθηκε με την απόφαση ΕΝΠΘ 519/4/ 
5.2.93. 

β) την ΠΔ/ΤΕ 2286/28.1.94 (παρ. 1γ). 

γ) τις τρέχουσες νομισματικές και πιστωτικές συνθήκες, 
αποφάσισε: 

να τροποποιήσει την απόφαση ΕΝΠΘ 502/3/23.6.92 (παρ. 
Β/4), όπως ισχύει, και να καθορίσει τα εξής: 

Αυξάνεται από δραχμές τριακόσιες χιλιάδες σε δραχμές 
πεντακόσιες χιλιάδες (δρχ. 500.000) το όριο μέχρι του οποίου 
επιτρέπεται η δημιουργία χρεωστικού υπολοίπου σε τρεχού- 
μενο λογαριασμό καταθέσεων. 

Το συνολικό κατά τράπεζα όριο χρηματοδότησης φυσικών 
προσώπων που προβλέπεται στην ΠΔ/ΤΕ 2286/28.1.94 πα¬ 
ραμένει αμετάβλητο. 

Από την απόφαση αυτή δεν προκαλεΐται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη Η Γραμματέας 

Ακριβές Αντίγραφο 
Αθήνα, 15 Οκτωβρίου 1997 
Η Γραμματέας 
Μ.ΚΑΡΑΜΠΕΛΑ 

Α ΝΑΚΟΙΝΩΣΕΙ Σ 

(61 

Ανακοίνωση για τη θέση σε ισχύ της Συμβάσεως για τον καθο¬ 
ρισμό του Κράτους που είναι υπεύθυνο για την εξέταση αι- 
τήσεως παροχής ασύλου, η οποία υποβάλλεται σ' ένα από 
τα Κράτη - Μέλη των Ευρωπαϊκών Κοινοτήτων. 

(Δουβλίνο 15.6.1990) 

Το Υπουργείο Εξωτερικών ανακοινώνει ότι η «Σύμβαση για 
τον καθορισμό του κράτους που είναι υπεύθυνο για την εξέ¬ 
ταση αιτήσεως παροχής ασύλου, η οποία υποβάλλεται σ' ένα 
από τα Κράτη - Μέλη των Ευρωπαϊκών Κοινοτήτων», που 
υπογράφηκε στο Δουβλίνο στις 15 Ιουνίου 1990 και η οποία 
κυρώθηκε από τη χώρα μας με τον υπ’ αριθ. 1996/1991 Νόμο 
που δημοαιεύθηκε στο υπ’ αριθ. 196 Φύλλο της Εφημερίδος 
της Κυβερνήσεως τεύχος Α' της 16ης Δεκεμβρίου 1991, τέ¬ 
θηκε διεθνώς και ως προς τη χώρα μας σε ισχύ, σύμφωνα με 
τη διάταξη του άρθρου 22 παραγρ. 3 αυτής, την 1 ης Σεπτεμ¬ 
βρίου 1997. 

Αθήνα, 15 Οκτωβρίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



